Entrimo

**Entrimo** é un concello da provincia de Ourense, que pertence á comarca da Baixa Limia. En 2014 tiña 1323 habitantes, segundo o padrón municipal (1386 en 2003). O seu xentilicio (véxase no Galizionario) é «».

## Xeografía 
O concello, de 85,43&nbsp;km², abrangue 5 parroquias e 18 lugares. Limita ao norte con Melgaço (Portugal), ao nordeste con Lobeira, ao sueste con Lobios a través do río Limia (encoro de Lindoso no sur), e ao oeste con Arcos de Valdevez a través do río Barcia e con Castro Laboreiro (Melgaço).

É un concello de orografía montañosa, cunha altitude media de 511,4 m sobre o nivel do mar. Ao oeste do concello están as serras do Quinxo, e ao leste a serra de Queguas (extremo Oriental).

## Historia 
Na zona hai restos de asentamentos humanos desde a época do megalitismo, como as mámoas de San Fiz. Da época castrexa son os castros do Monte do Quinxo, a Pía da Moura e o Penedo das Serpes. Antes da romanización de Galicia, a zona estaba habitada polos quarquernos.

A toponimia dos montes Lumiares e Penedo da Facha parece indicar lugares onde se facían fogueiras de sinais.

O topónimo Entrimo aparece como ***Interimi*** nun documento de concordia do 6 de xaneiro de 1149, entre o bispo Martiño de Ourense e o abade Paio de Celanova. O mosteiro de Celanova exerceu dominio xurisdicional sobre varias aldeas durante bastante tempo. O abade era copartícipe do Rei, e nomeaba xuíces ordinarios e cobraba as rendas.

O 15 de xaneiro de 1368 a zona foi doada xunto coas de Lobeira, Araúxo e Abelenda por Henrique II a Xoán Rodríguez de Biedma, principal secuaz dos Trastámara. A doazón foi feita antes de que Henrique tivese a coroa e o dominio de Galicia. Posteriormente, a herdanza dos Biedma pasou a mans do Condado de Monterrei. Con todo os Trastámara cederon a xurisdición de Entrimo a Diego Pérez Sarmiento, conde de Santa Marta, pasando despois ao condado de Ribadavia.

En marzo de 1608 o rei Filipe III eximiu a Entrimo de cargas militares polo estado constante de alarma debido á situación na fronteira con Portugal. A zona sufriu incursións, requisas de gando e colleitas e queima de arquivos. Esta exención foi confirmada o 30 de xullo de 1643 por Filipe IV.

En 1909 apareceu en Entrimo o periódico *Picaraño*, subtitulado *Periódico Republicano Radical Revolucionario*.

## Demografía 

ImageSize = width:450 height:370
PlotArea = width:400 height:300 left:50 bottom:45

DateFormat = yyyy
Period = from:0 till:1500

TimeAxis = orientation:vertical
ScaleMajor = unit:year increment:100 start:0
Colors= 
  id:AA  value:red
  id:AE  value:black

PlotData=
  width:25 mark:(line,white) align:left fontsize:7

  bar:2001      from:0 till:1463 color:AA
  bar:2002      from:0 till:1424 color:AE
  bar:2003      from:0 till:1386 color:AA
  bar:2005      from:0 till:1377 color:AE
  bar:2006      from:0 till:1352 color:AA
  bar:2007      from:0 till:1390 color:AE
  bar:2009      from:0 till:1367 color:AA
  bar:2012      from:0 till:1391 color:AE

TextData=
  pos:(100,340) text:Habitantes dende 2001 ata 2012. O gráfico non é proporcional

## Patrimonio 
Entre o seu patrimonio destaca a igrexa de Santa María a Real.

## Entrimo na literatura popular 
* *Á nosa Virxe de Olelas/ quérena mudar arriba;/ non han de ver o que coidan/ os baraceiros de Illa* 
* *A Terrachán ten orgullo/ de que ten no medio a igrexa,/ mais tamén é polo úneco/ que os outros pobos a envexan* 
* *Adios, igrexa de Entrimo,/ de espaldas te vou mirando;/ a saída será hoxe/ i a entrada non sei cando* .
* *Adios, igrexa de Entrimo,/ tronco de tódalas flores;/ adios, pobo de Galez,/ onde quedan meus amores* .
* *Anque che son pequeniña,/ anque che son entrimeña,/ téñoche moito diñeiro/ ia bulsa non é pequena* .
* *As mociñas do Casal/ cantan e poden cantar:/ teñen un mozo con cornos/ á entrada do lugar* .
* *As mociñas, as de Entrimo,/ todas gastan polisón/ que llo figo un carneireiro/ da pelica dun leirón* .
* *Desde o Outeiro a Guxinde/ hai unha boa tirada;/ cantas pasadas eu dou/ por ir ver á miña amada* .
* *En Queguas canta o cuco,/ en Vilar a cabra vella,/ en Véncias cantan os anxos/ que é a flor da nosa terra* .
* *En Véncias cantan os galos/ i as pitas na ferreiría;/ esgarreai e botai,/ que eiquí non hai porquería* .
* *Eu non falo castellano,/ galego nin portugués,/ falo entremesellano/ que participa dos tres* .
* *María, miña María,/ miña repimpinadeira,/ como te vai a levar/ ise tolo da Pereira!* .
* *Miña Virxe da Subreira/ é amiga da goteira;/ póñenlle o carballo á porta,/ heille planta-la videira* .
* *Niste lugar de Guxinde,/ ao revolver das ladeiras,/ pasade coa faldra fóra/ pola mor das costureiras* .
* *Niste lugar de Guxinde,/ no pasar polas ladeiras,/ pasade coa faldra fóra/ pola mor das feiticeiras* .
* *No lugarciño de Queguas/ levouno todo a xiada;/ só quedou un caravel/ por baixo dunha arribada* .
* *O lugarciño de Queguas/ hémolo fundir a tiiros:/ as balas han de ser ouro/ as municiós de sospiros* .
* *O río da Feira Nova/ pasa por baixo da ponte;/ as mozas de Paradela/ deixan o gado no monte* .
* *Outeiro, tu estás no alto,/ non te ve a Terrachán;/ tu es máis frío ca ela,/ pero dás ben millor pan* .
* *Río abaixo, río arriba,/ río de Porta pequeno;/ lévalle moitas mamorias/ ás pendangas de Aceredo* .
* *Río arriba, río abaixo,/ río de Porta pequeno;/ lévalle moitas mamorias/ ás mociñas de Aceredo* .
* *Santa María a Real/ orgullo de Entrimo todo,/ cantos te ven visitare/ de placer vólvense tolos* .
* *Santa María de Entrimo,/ Santa Marta de Lubeira,/ a muller que come a nata/ non pode te-la manteiga* .
* *Santa María de Entrimo/ tan alta se foi a pór/ para toca-las campanas/ o domingo do Señor* .
* *Santa Marta de Lubeira,/ Santa María de Entrimo,/ a muller que come a nata/ten a marca no fuciño* .
* *Señora e reina de Entrimo/ é Santa María a Real,/ que lle gaña en femosura/ á máis boa catedral* .
* *Teño unha flor de silveira/ que me deu o meu amor/ cando viñamos da festa,/ da festa da Conceición* .
* *Un veciño do lugar/ ten unha vaca marela/ que mercou na Feira Nova/ por seis pesetas e media* .

## Galería de imaxes 

Ficheiro:A Texeira La Tejedora The weavers loom.jpg|Tear no lugar de Asperelo na parroquia de Galez.
Ficheiro:Casa concello Entrimo, Ourense.JPG|Casa do concello.
Ficheiro:Placa altimétrica casa concello Entrimo, Ourense.JPG|Placa altimétrica do concello.
Ficheiro:Fronteira da Ameixoeira vista do lado de Portugal.jpg|Entrimo visto desde a raia con Portugal

## Parroquias 
## Lugares de Entrimo 
Para unha lista completa de todos os lugares do concello de Entrimo vexa: Lugares de Entrimo.

## Notas 
## Véxase tamén 
### Outros artigos 
* Eleccións municipais en Entrimo